paragraph_text: Većinu studija o tim fosilima izveo je Davidson Black do svoje smrti, 1934. godine. Njegovu je ulogu preuzeo Pierre Teilhard de Chardin sve dok ga Franz Weidenreich nije zamijenio i studirao fosile do odlaska iz Kine 1941. godine. Originalni fosili su nestali 1941., dok su se dostavljali u SAD zbog sigurnosti tijekom Drugog svjetskog rata, ali ostali su izvrsni odljevi i opisi. Ilustracija desno je rekonstrukcija Franza Weidenreicha, nastala na temelju kostiju od najmanje četiriju različitih osoba (nijedan od fosila nije potpun).